Il-Gruppi ta' Talb Għawdxin ta' San Piju se jiltaqgħu għall-irtir tal-Avvent, nhar il-Ħadd, 16 ta' Diċembru fis-Santwarju Kapuċċin tal-Madonna tal-Grazzja, fir-Rabat, Għawdex. Nibdew fid-9.00 a.m.bil-Quddiesa ċċelebrata għalina minn Patri Remiġ Galea. Wara 'break' qasir għall-kafè jew tè, ikollna konferenza minn Patri Alfred Scerri dwar il-virtujiet ta' San Piju. Nagħlqu dan l-irtir bi ftit mumenti ta' adorazzjoni u barka sagramentali. L-irtir jintemm għall-ħabta ta' nofsinhar. Inħeġġu lill-membri kollha tal-Gruppi jattendu bi ħġarhom filwaqt li niftħu wkoll din l-istedina għad-devoti kollha ta' San Piju.
Irtir mill-Grupp ta' Talb Padre Pio, Għawdex